Al-Muwahhidun

Dinasti Al-Muwahhidun, (bahasa Berber: , daripada perkataan bahasa Arab  , "pentauhid/monoteis" atau "gerakan Penyatuan") ialah dinasti Islam Berber Maghribi.B. Lugan, Histoire du Maroc, ISBN 2-262-01644-5Concise Encyclopaedia of World History, by Carlos Ramirez-Faria, pp.23&676  Dinasti ini diasaskan pada abad ke-12 dan menubuhkan negara Berber di Tinmel di Pergunungan Atlas dalam tahun 1120 CE.http://www.britannica.com/EBchecked/topic/16820/Almohads

Pergerakan "Penyatuan" dimulakan oleh Ibnu Tumart dalam kalangan bani Masmuda, dan diikuti oleh Abd Al-Mu'min Al-Gumi di antara tahun 1130 dan kematiannya pada tahun 1163. Pihak Al-Muwahhidun menewaskan Al-Murabitun, dan memanjangkan kuasa mereka di seluruh Maghreb dan Al-Andalus (selatan Portugal dan Sepanyol) yang pada masa itu di bawah penguasaan Al-Murabitun.

Ketuanan Al-Muwahhidun kekal sehingga tahun 1212, apabila Muhammad III, "al-Nasir" (1199–1214) tertewas kepada angkatan bersekutu Kristian dari Castile, Aragon, Navarre dan Portugal dalam Pertempuran Las Navas de Tolosa di Sierra Morena. Hampir kesemua tanah jajahan Islam (Moor) di Iberia jatuh ke tangan Kristian selepas peristiwa itu, kecuali bandar-bandar agung Moor Cordoba dan Seville.

Pihak Al-Muwahhidun memerintah di Afrika sehinggalah kemunculan puak Marinid dalam tahun 1215. Sebelum itu, kekhalifahan Al-Muwahhidun kehilangan wilayah dan jajahan melalui pemberontakan puak-puak dan daerah-daerah di wilayah jajahan mereka. Wakil terakhir Al-Muwahhidun, Idris II, "Al Wathiq" hanya memiliki Marrakesh, di mana beliau dibunuh oleh seorang hamba abdi pada tahun 1269. Pihak Banu Marin(Marinid)merampas Marrakesh dan menamatkan permerintahan Al-Muwahhidun di Maghreb Barat.

Lihat juga
Reformasi Al-Muwahhidun
Tarikan agama Al-Muwahhidun

 Sejarah Algeria
 Sejarah Maghribi
 Sejarah Sepanyol
 Sejarah Portugal
 Bani Nasr
 Reconquista

Rujukan

Sumber
History of the Almonades, Reinhart Dozy, (second edition, 1881)
Conquest of Spain by the Arab-Moors, Coppée, (Boston, 1881)
Le livre d'Ibn Tumart, I. Goldziher, (1903)
Les Benou Ghanya, Bel, (1903)
Mica Enciclopedie de Istorie Universala, Marcel D. Popa, Horia C. Matei, (Bucharest, Editura Politica 1988)

Pautan luar
Dinasti Al-Muwahhidun (Almohads) : Seni bina Al-Muwahhidun di laman "Islamic Architecture" (bahasa Inggeris)
Abd al-Mumin life among Masmudas: Encyclopædia Britannica (bahasa Inggeris)

Kategori:Khilafah al-Muwahidun
Kategori:Khilafah
Kategori:Algeria zaman pertengahan
Kategori:Sejarah Gibraltar
Kategori:Ifriqiyah
Kategori:Portugal zaman pertengahan
Kategori:Abad ke-11 di Maghribi
Kategori:Abad ke-12 di Maghribi
Kategori:Abad ke-12 di Al-Andalus
Kategori:Abad ke-13 di Al-Andalus
Kategori:Libya zaman pertengahan
Kategori:Pembubaran 1269
Kategori:Penubuhan 1121